CELEX: E2020C0102
Language: fi
Date: 2020-08-31 00:00:00
Title: EFTAn valvontaviranomaisen päätös N:o 102/20/COL, annettu 31 päivänä elokuuta 2020, luvan myöntämisestä Norjalle jatkaa tiettyjä määräaikoja, jotka täsmennetään covid-19:n leviämisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä sekä tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla, annetun Euroopan parlamentin ja neuvoston asetuksen (EU) 2020/698 2 artiklassa [2020/1635]

5.11.2020   
            
            
               FI
            
            
               Euroopan unionin virallinen lehti
            
            
               L 367/42
            
         
      EFTAN VALVONTAVIRANOMAISEN PÄÄTÖS
      N:o 102/20/COL,
      annettu 31 päivänä elokuuta 2020,
      luvan myöntämisestä Norjalle jatkaa tiettyjä määräaikoja, jotka täsmennetään covid-19:n leviämisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä sekä tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla, annetun Euroopan parlamentin ja neuvoston asetuksen (EU) 2020/698 2 artiklassa [2020/1635]
      EFTAN VALVONTAVIRANOMAINEN, joka
      ottaa huomioon Euroopan parlamentin asetuksen (EU) N:o 2020/698 (1), annettu 25 päivänä toukokuuta 2020, covid-19:n leviämisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä sekä tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla, ja erityisesti sen 2 artiklan, sellaisena kuin se on mukautettuna ETA-sopimukseen sen pöytäkirjalla 1,
      sekä katsoo seuraavaa:
      Euroopan parlamentin ja neuvoston direktiivin 2003/59/EY (2) mukaan tiettyjen ammattikuljettajien on suoritettava jatkokoulutus, jonka suoritettuaan heille myönnetään ammattitaitoa osoittava todistus (CAP), joka voi olla muodoltaan kyseisen direktiivin 10 artiklan mukaisesti joko kuljettajan ammattipätevyyskortti tai ajokorttiin vastaavan ajokorttiluokan viereen merkitty yhdenmukaistettu unionin koodi 95.
      Asetuksen (EU) 2020/698 2 artiklan 1 kohdassa pidennetään seitsemällä kuukaudella määräaikoja, joissa ammattitaitoa osoittavan todistuksen (CAP) haltijan on suoritettava jatkokoulutus ja jotka kyseisten säännösten mukaisesti olisivat muutoin umpeutuneet tai muutoin umpeutuisivat 1 päivän helmikuuta 2020 ja 31 päivän elokuuta 2020 välisenä aikana. Kyseisen asetuksen 2 artiklan 2 kohdassa pidennetään samalla tavoin yhdenmukaistetun unionin koodin 95 voimassaoloaikaa ja 2 artiklan 3 kohdassa kuljettajan ammattipätevyyskorttien voimassaoloaikaa.
      Jos jäsenvaltio katsoo, että jatkokoulutuksen suorittaminen tai siitä todistuksen antaminen, yhdenmukaistetun unionin koodin 95 merkitseminen tai kuljettajan ammattipätevyyskortin uusiminen ei todennäköisesti ole käytännössä mahdollista 31 päivän elokuuta 2020 jälkeen jäsenvaltion covid-19:n leviämisen estämiseksi tai rajoittamiseksi toteuttamien toimenpiteiden vuoksi, se voi esittää perustellun pyynnön luvan saamiseksi tapauksen mukaan asetuksen (EU) 2020/698 2 artiklan 1, 2 ja 3 kohdassa täsmennettyjen määräaikojen pidentämiseen. Pyyntö voi koskea 1 päivän helmikuuta 2020 ja 31 päivän elokuuta 2020 välistä jaksoa tai tapauksen mukaan kyseisen asetuksen 2 artiklan 1, 2 ja 3 kohdassa täsmennettyjä seitsemän kuukauden jaksoja tai molempia.
      Jos EFTAn valvontaviranomainen toteaa asetuksen (EU) 2020/698 2 artiklan 5 kohdan mukaisesti esitetystä pyynnöstä, että kyseisessä kohdassa säädetyt edellytykset täyttyvät, se tekee kyseisen asetuksen 2 artiklan 6 kohdan mukaisesti päätöksen, jolla kyseiselle jäsenvaltiolle annetaan lupa pidentää kyseisiä määräaikoja. Pidennys on rajoitettava siten, että se vastaa ajanjaksoa, jona kyseisen jatkokoulutuksen suorittaminen tai siitä todistuksen antaminen, yhdenmukaistetun unionin koodin 95 merkitseminen tai kuljettajan ammattipätevyyskortin uusiminen ei todennäköisesti ole käytännössä mahdollista, eikä se missään tapauksessa saa ylittää kuutta kuukautta.
      Norja esitti 15 päivänä kesäkuuta 2020 päivätyllä kirjeellä (3), jossa viitattiin asetuksen (EU) 2020/698 2 artiklan 1 ja 2 kohtaan, 2 artiklan 5 kohdan mukaisen perustellun pyynnön saada jatkaa kyseisen asetuksen 2 artiklan 1 ja 2 kohdassa tarkoitettua ajanjaksoa kuukaudella. Norja toimitti pyyntönsä tueksi lisätietoja 26 päivänä elokuuta 2020. (4)
      
      Norjan toimittamien tietojen mukaan jatkokoulutuksen suorittaminen, siitä todistuksen antaminen ja yhdenmukaistetun unionin koodin 95 merkitseminen ei todennäköisesti ole käytännössä mahdollista Norjassa 30 päivään syyskuuta 2020 saakka niiden toimenpiteiden vuoksi, joita se on toteuttanut covid-19:n leviämisen estämiseksi tai rajoittamiseksi.
      Norja on erityisesti ottanut käyttöön yleisiä sulkutoimia, joihin kuuluu koulutuspaikkojen sulkeminen, mukaan lukien paikat direktiivissä 2003/59/EY säädettyä kuljettajien jatkokoulutusta varten, sekä asiakirjojen ja lupien uusimiseen liittyvien julkisten palvelujen sulkeminen.
      Jatkokoulutuskurssit ovat vähitellen käynnistyneet uudelleen. Covid-19:n hillitsemiseksi tarvittavat toimenpiteet asettavat kuitenkin edelleen rajoituksia koulutuspaikoille. Norja toteaa, että koulutuspaikkojen on noudatettava lähikontaktien välttämistä koskevia kansallisia sääntöjä. Tämän vuoksi tavallista pienempi määrä hakijoita voi osallistua kursseille samanaikaisesti. Nämä Norjan viranomaisten määräämät toimenpiteet ovat johtaneet siihen, että on kertynyt huomattava määrä luvanhaltijoita, jotka eivät ole pystyneet saattamaan vaadittua jatkokoulutusta päätökseen.
      Arvioituaan asetuksen (EU) 2020/698 2 artiklan 6 kohdan mukaisesti Norjalta kyseisen asetuksen 2 artiklan 5 kohdan nojalla saatua perusteltua pyyntöä ja toimitettuja lisätietoja valvontaviranomainen katsoo, että jatkokoulutuksen suorittaminen tai siitä todistuksen antaminen, yhdenmukaistetun unionin koodin 95 merkitseminen tai kuljettajan ammattipätevyyskorttien uusiminen pysyy todennäköisesti käytännössä mahdottomana 31 päivän elokuuta 2020 jälkeen Norjan covid-19:n leviämisen estämiseksi tai rajoittamiseksi toteuttamien toimenpiteiden vuoksi. Näin ollen asetuksen (EU) 2020/698 2 artiklan 5 kohdassa säädetyt edellytykset täyttyvät.
      Norjalle olisi näin ollen annettava lupa pidentää asetuksen (EU) 2020/698 2 artiklan 1 ja 2 kohdassa täsmennettyjä 1 päivän helmikuuta 2020 ja 31 päivän elokuuta 2020 välisiä määräaikoja yhdellä kuukaudella,
      ON HYVÄKSYNYT TÄMÄN PÄÄTÖKSEN:
      Annetaan Norjalle lupa pidentää asetuksen (EU) 2020/698 2 artiklan 1 kohdassa täsmennettyä 1 päivän helmikuuta 2020 ja 31 päivän elokuuta 2020 välistä määräaikaa yhdellä kuukaudella sovellettaessa kyseisen asetuksen 2 artiklan 1 ja 2 kohtaa.
      Tämä päätös on osoitettu Norjan kuningaskunnalle.
      
         Tehty Brysselissä 31 päivänä elokuuta 2020.
         
            
               EFTAn valvontaviranomaisen puolesta
            
            Bente ANGELL-HANSEN
            
               Puheenjohtaja
            
         
         
            Frank J. BÜCHEL
            
               Kollegion jäsen
            
         
         
            Högni KRISTJÁNSSON
            
               Asiasta vastaava kollegion jäsen
            
         
         
            Carsten ZATSCHLER
            
               Allekirjoittaja
            
            
               oikeus- ja hallintoasioista vastaavan johtajan ominaisuudessa
            
         
      
      
         (1)  EUVL L 165, 27.5.2020, s. 10. Sisällytetty ETA-sopimukseen liitteessä XIII olevaan 4b kohtaan 18 päivänä kesäkuuta 2020 tehdyllä ETA:n sekakomitean päätöksellä N:o 91/2020.
      
         (2)  Euroopan parlamentin ja neuvoston direktiivi 2003/59/EY, annettu 15 päivänä heinäkuuta 2003, maanteiden tavara- ja henkilöliikenteeseen tarkoitettujen tiettyjen ajoneuvojen kuljettajien perustason ammattipätevyydestä ja jatkokoulutuksesta, neuvoston asetuksen (ETY) N:o 3820/85 ja neuvoston direktiivin 91/439/ETY muuttamisesta sekä neuvoston direktiivin 76/914/ETY kumoamisesta (EUVL L 226, 10.9.2003, s. 4). Sisällytetty ETA-sopimukseen liitteessä XIII olevaan 37 kohtaan tehdyllä ETA:n sekakomitean päätöksellä N:o 64/2006 (EUVL L 245, 7.9.2006, s. 13).
      
         (3)  Asiakirja nro 1138286.
      
         (4)  Asiakirja nro 1149283.